
A Hungaro tritikálé vetőmag termesztése a Mezőmag Kft-nél 2019-2021. években, valamint a fajtára jellemző végfelhasználási lehetőségek vizsgálata

Dolgozatomban első részében feldolgoztam a tritikálét érintő szakirodalmakat, rendszerezve és
kiemelve belőlük a lényeget. Kitértem a tritikálé kedvező genetikai adottságaira, mind pedig a
felhasználhatóságának sokszínűségére ebből adódóan. Ismertettem az idei évben, mely fajtákat
jegyzi a NÉBIH a Nemzeti Fajtajegyzékben. Fontosnak tartottam megemlíteni a Hungaro fajta
jellemzőit, valamint a vetőmagelőállítás általánosan elfogadott technológiáját.
Beszámoltam az V. Országos Tritikálé Napon elhangzott eredményekről. Valamint az új
eredmények fejezetben, kitértem az élelmezésben betöltött egyre nagyobb szerepére.
Majd bemutattam magát a Mezőmag Kft-t, ezen belül a Hungaro tritikálé vetőmag
előállításának adatait a 2019-2020. és 2020-2021. termelési évekre tekintettel. Továbbá
ismertettem a Mezőmag Kft földterületeinek időjárási viszonyait és a talajadottságait. Kitértem
a cég vetésszerkezetére, az általa alkalmazott termesztéstechnológiára, a vetéstől egészen a
betakarításig. Leírtam a feldolgozás, a tárolás, illetve fémzárolás folyamatát a vállalkozásnál.
A termelési folyamat végig követése mellett elmondható az, hogy a Mezőmag Kft. vetőmag
előállítási technológiája kiváló, mivel jó termésátlagok jellemezték a betakarításokat.
Dolgozatom második felében, főként a tritikálé humán felhasználási területét vizsgáltam.
Készítettem egy kérdőívet „A tritikálé gabonanövény humán célú - sütőipari- felhasználásának
elterjedtsége és ismeretsége a hazai lakosság körében.” címmel, amelyet közel 300 fő töltött ki
dolgozatom megírásáig. Arra kívántam választ kapni a felmérés által, hogy a 2021-es évben,
mennyire valósult meg, az alternatívaként emlegetett tritikálé liszt és az abból készült sütőipari
termékek felhasználása a búzaliszt helyett. A felmérés által kapott válaszokat feldolgoztam, és
a válaszokból adódóan javaslatokat tettem, illetve véleményt formáltam.
A Hungaro országosan és világviszonylatban is az első olyan étkezési tritikálé fajta, amelynek
lisztjéből önállóan is kiváló minőségű, és finom ízű élelmiszerek állíthatók elő. Napjainkban a
környezetszennyezésből eredő ártalmakkal és élelemhiánnyal szembesülünk, ezért a Hungaro
új lehetőségeket kínál, a környezetkímélő étkezési gabonatermesztés mennyiségi növelésére, és
az ezekből készült egészséges élelmiszerek (kenyér, tészta, sütemények stb.) előállítására.



